Foto: AP Photo/Michael Sohn AQSh prezidenti Donald Tramp Kanada bosh vaziri Jastin Tryudo bilan rossiyalik diplomatlarni chiqarib yuborish masalasini muhokama qildi. Bu haqda Oq uy matbuot xizmati xabar bermoqda. «AQSh prezidenti Donald Tramp Kanada bosh vaziri Jastin Tryudo bilan suhbatlashdi. Har ikki tomon ham Buyuk Britaniya bilan birdam ekanini bildirdi va Rossiya harbiy kimyoviy qurolni qo‘llaganiga javoban rossiyalik razvedkachilarni birgalikda chiqarib yuborish masalasi ko‘rib chiqildi», - deyiladi xabarda. Eslatib o‘tamiz, avvalroq Amerika Qo‘shma Shtatlari rossiyalik 60 nafar diplomatga mamlakatni tark etish uchun bir hafta muddat bergani xabar qilingandi.